Kap. 700, 701, 702, 703, 710, 714, 732, 733, 734, 737, 740, 741, 745, 761, 762, 765, 781, 2711, 2751, 2755, 2756, 3701, 3732, 3740, 3746, 5572

Prop. 20 S

(2021–2022)
Proposisjon til Stortinget (forslag til stortingsvedtak)

Endringer i statsbudsjettet 2021 under Helse- og omsorgsdepartementet

Tilråding fra Helse- og omsorgsdepartementet 26. november 2021, godkjent i statsråd samme dag. (Regjeringen Støre)

Dokumentet på regjeringen.no

1 Innledning

Helse- og omsorgsdepartementet legger med dette fram forslag om endringer av bevilgningene under enkelte kapitler på statsbudsjettet for 2021. Under programområde 10 Helse og omsorg fremmes det forslag om å øke utgiftene med 1 789,9 mill. kroner. Inntektene foreslås redusert med 169,8 mill. kroner. Under programområde 30 Stønad ved helsetjenester fremmes det, på grunnlag av nye anslag per 30. september og takstoppgjøret, forslag om å øke utgiftene med netto 640,6 mill. kroner.

2 Forslag til endringer av bevilgningene under enkelte kapitler

Kap. 700 Helse- og omsorgsdepartementet

Post 01 Driftsutgifter

Bevilgningen foreslås økt med 13,5 mill. kroner for å dekke merutgifter knyttet til departementets håndtering av oppfølgingen av covid-19. Dette omfatter utgifter til overtid, kortvarige engasjementer, oversettelse av koronainformasjon og pressekonferanser mv.

Kap. 701 E-helse, helseregistre mv.

Post 21 Spesielle driftsutgifter, kan overføres

Etter takstforhandlingene med henholdsvis Legeforeningen og fysioterapeutorganisasjonene Norsk Fysioterapeutforbund, Norsk Manuellterapeutforening og Privatpraktiserende Fysioterapeuters Forbund, er det for avtaleåret 2021–2022 avsatt midler fra begge parter til utvikling av elektronisk pasientjournal (EPJ). Statens andel utgjør 8,5 mill. kroner til utvikling av legenes EPJ, og 1,5 mill. kroner til utvikling av fysioterapeutenes EPJ for inneværende avtaleår. Legene og fysioterapeutenes andel ble ved takstforhandlingene trukket fra rammeøkningen inneværende avtaleår. På bakgrunn av disse endringene foreslås det å flytte til sammen 10 mill. kroner til kap. 701, post 21, hvorav 8,5 mill. kroner fra kap. 2755, post 70 og 1,5 mill. kroner fra kap. 2755, post 71.

Bevilgningen foreslås redusert med 28 mill. kroner mot tilsvarende reduksjon på kap. 3701, post 02, jf. omtale der.

Samlet foreslås bevilgningen redusert med 18 mill. kroner.

Kap. 3701 E-helse, helseregistre mv.

Post 02 Diverse inntekter

Bevilgningen foreslås redusert med 28 mill. kroner mot tilsvarende utgiftsreduksjon på kap. 701, post 21. Inntektskravet i tildelingsbrevet for 2021 viser seg å være for høyt i forhold til hva Direktoratet for e-helse forventer av inntekter for inneværende år.

Kap. 702 Beredskap

Post 22 Bereskapslagring legemidler og smittevernutstyr, kan overføres, kan nyttes under post 71

Bevilgningen foreslås redusert med 130 mill. kroner knyttet til legemiddelberedskap. Anslag knyttet til beredskapslager for legemidler er usikre som følge av bl.a. pandemiutviklingen, tidspunkt for utbetalinger, pågående arbeid med dimensjonering og tilgang.

For å sikre handlingsrom til å inngå nødvendige avtaler med økonomiske bindinger fremover, også i inneværende år om det skulle være nødvendig, foreslås en bestillingsfullmakt på inntil 1 mrd. kroner til innkjøp av testutstyr og legemidler til behandling av covid-19, jf. forslag til romertallsvedtak III.

Post 23 Smittesporing

Bevilgningen foreslås redusert med 7 mill. kroner, bl.a. knyttet til lavere kostnader til etablering av d-nummer for personer uten norsk personnummer enn forventet.

Post 71 Tilskudd beredskapslagring legemidler og smittevernutstyr, kan overføres, kan nyttes under post 22

Bevilgningen foreslås redusert med 427 mill. kroner knyttet til legemiddelberedskap og smittevernutstyr, jf. omtale under post 22.

Bevilgningen dekker utgifter til innkjøp, kapitalbinding, drift og forvaltning av beredskapslager for legemidler, testutstyr og smittevernutstyr. Det er til dels betydelig usikkerhet og forsinkelser knyttet til produksjon og leveranser av produktene som inngår i beredskapslageret. Som følge av usikkerhet om utbetalingstidspunkt foreslås det å knytte stikkordet «kan overføres» til bevilgningen på kap. 702, post 71 for 2021.

Kap. 703 Internasjonalt samarbeid

Post 71 Internasjonale organisasjoner

Bevilgningen foreslås redusert med 23,9 mill. kroner som følge av mindreutgifter knyttet til programutgifter utbetalt i Euro og valutautvikling. Bevilgningen dekker bl.a. kontingenter til Norges deltakelse i programmer og byråer i EU under EØS-avtalen. Kontingentenes størrelse fastsettes av EU og varierer fra år til år med blant annet BNP, valutaforhold og kostnadsutviklingen i programmene.

Kap. 710 Vaksiner mv.

Post 21 Spesielle driftsutgifter, kan overføres

Bevilgningen foreslås redusert med 23 mill. kroner. Dette er i hovedsak knyttet til at uttaksmerverdiavgift ble beregnet noe for høyt ifb. revidert nasjonalbudsjett, jf. Prop. 195 S (2020–2021) og Innst. 600 S (2020–2021).

Post 23 Vaksiner og vaksinasjon mot covid-19, kan overføres

Bevilgningen foreslås redusert med 415,1 mill. kroner. Dette skyldes at leveringstidspunkt for enkelte vaksineavtaler er forskjøvet til 2022, samt at enkelte vaksineavtaler er utgått.

Det foreslås at kap. 710, post 23 får tilføyd stikkordet «kan overføres». Det er knyttet stor usikkerhet til leveringstidspunkt for enkelte vaksiner mot covid-19, og utgiftene til anskaffelse av disse vaksinene vil kunne påløpe først i 2022. Det er derfor nødvendig at posten gjøres overførbar for å ta høyde for dette.

Grunnet den store usikkerheten for vaksineutvikling mot covid-19 ble det tidlig investert i en bred portefølje av vaksinekandidater. Strategien har vært fornuftig i en situasjon med stor usikkerhet om hvilke vaksiner som ville bli trygge og effektive. Dette har gitt Norge tilgang på nødvendige vaksiner for å vaksinere egen befolkning med samfunns- og helsemessige fordeler, men det har også gitt et betydelig overskudd av vaksiner. Det foreslås at bestilte koronavaksiner, som ikke tas i bruk i Norge og som det ikke vurderes som hensiktsmessig å beholde i et beredskapslager, videreformidles for å sikre effektiv pandemibekjempelse. Avtalene legger begrensninger for salg, men åpner for donasjon gjennom egne klausuler. Det foreslås videre at dette gjøres gjennom donasjon, enten bilateralt eller gjennom Covax-samarbeidet. Som følge av usikkerhet knyttet til behov for doser til kororanvaksinasjonsprogrammet i Norge i 2022 er den endelige størrelsen på disse donasjonene fortsatt uavklart. Regjeringen vil derfor komme tilbake til saken i forbindelse med revidert nasjonalbudsjett for 2022.

Kap. 714 Folkehelse

Post 79 Andre tilskudd, kan overføres, kan nyttes under post 21

Bevilgningen foreslås redusert med totalt 21 mill. kroner grunnet få relevante søkere til de midlertidige tilskuddsordningene Lavterskeltilbud for ungdom og unge voksne med psykiske utfordringer og/eller rusmiddelproblemer, og Aktivitets- og ferietilbud for aleneboende, jf. Prop. 195 S (2020–2021) og Innst. 600 S (2020–2021). Tilskuddsordningene foreslås redusert med hhv. 8 mill. kroner og 13 mill. kroner.

Kap. 732 Regionale helseforetak

Post 72 Basisbevilgning Helse Sør-Øst RHF, kan overføres

Bevilgningen foreslås redusert med 10,8 mill. kroner. I statsbudsjettet for 2021 ble det opprettet et tilskudd til kontaktfamilieordning for gravide som skal føde et barn med diagnose påvist i svangerskapet og hvor kvinnen er usikker på om hun vil avbryte svangerskapet. Det ble bevilget 20 mill. kroner til de regionale helseforetakene for å innføre tilbudet i tjenesten i samarbeid med aktuelle pasientorganisasjoner.

Det ble også bevilget 10 mill. kroner over kap. 781, post 79 der pasientorganisasjoner kunne søke om tilskudd for å etablere en kontaktfamilieordning.

Funksjonshemmedes fellesorganisasjon (FFO) og Samarbeidsforumet av funksjonshemmedes organisasjoner (SAFO) har i brev til Helse- og omsorgsdepartementet meddelt at de av etiske grunner ikke kan anbefale egne medlemsorganisasjoner å delta i det videre arbeidet med en kontaktfamilieordning. Regjeringen har i Prop. 1 S Tillegg 1 (2021–2022) foreslått å avvikle ordningen, og bevilgningen på kap. 732, postene 72–75 foreslås redusert med til sammen 20 mill. kroner.

Post 73 Basisbevilgning Helse Vest RHF, kan overføres

Bevilgningen foreslås redusert med 3,8 mill. kroner, jf. omtale under kap. 732, post 72.

Post 74 Basisbevilgning Helse Midt-Norge RHF, kan overføres

Bevilgningen foreslås redusert med 2,9 mill. kroner, jf. omtale under kap. 732, post 72.

Post 75 Basisbevilgning Helse Nord RHF, kan overføres

Bevilgningen foreslås redusert med 2,6 mill. kroner, jf. omtale under kap. 732, post 72.

Post 76 Innsatsstyrt finansiering, overslagsbevilgning

Saldert budsjett 2021 ble fastsatt med utgangspunkt i Saldert budsjett 2020, og la til rette for en aktivitetsvekst på om lag 2,2 pst. fra dette nivået. Faktisk aktivitet i 2020 ble lavere enn anslått, og Saldert budsjett 2021 ga derfor rom for en aktivitetsvekst på om lag 8,7 pst. Bevilgningen er redusert med 1,5 mrd. kroner i 2021, jf. Stortingets behandling av Prop. 195 S (2020–2021).

Variasjon i aktivitet over tid og mellom regioner viser at aktivitet og aktivitetsutvikling fortsatt er påvirket av pandemien. Oppdatert prognose for 2021, basert på aktivitetstall per andre tertial 2021, indikerer en samlet aktivitet i 2021 på om lag 0,4 pst. over budsjett, hensyntatt reduksjonen i bevilgningen på 1,5 mrd. kroner. Dette tilsvarer en økning på 171,2 mill. kroner. Prognosen for tredje tertial er usikker, og aktiviteten vil blant annet avhenge av den videre smitteutviklingen.

Kvalitetssikring av endelig avregningsgrunnlag for 2021 viser at det er utbetalt 128,7 mill. kroner for lite i akontoutbetalinger i 2021. Dette håndteres i forbindelse med utbetalingene til de regionale helseforetakene i desember 2021, og bevilgningen for 2021 økes tilsvarende.

I forbindelse med en endring i arbeidsdelingen innen svangerskapsomsorgen (administrering av profylakse for rhesusimmunisering i svangerskapskontrollen i uke 28) foreslås det å flytte 0,35 mill. kroner til kap. 571, post 60 over Kommunal- og distriktsdepartementets budsjett og 0,35 mill. kroner til kap. 2755, post 70. Dette er en oppgave som flyttes fra spesialisthelsetjenesten til fastlegene og jordmødrene i helsestasjons- og skolehelsetjenesten. Endringen er iverksatt fra september 2021.

Samlet foreslås bevilgningen på posten økt med 299,2 mill. kroner.

Post 77 Laboratorie- og radiologiske undersøkelser, overslagsbevilgning

Aktivitetstall per september 2021 gir en prognose for utbetalinger i 2021 på 4 595 mill. kroner. Dette er 719 mill. kroner høyere enn budsjett etter Stortingets behandling av Prop. 195 S (2020–2021), der bevilgningen ble økt med 594,7 mill. kroner. Det er større aktivitet knyttet til koronaanalyser enn sist anslått. Bevilgningen foreslås økt med 719 mill. kroner i 2021.

Post 80 Kompensasjon for merverdiavgift, overslagsbevilgning

Bevilgningen dekker kompensasjon for merverdiavgift til de regionale helseforetakene som følge av ordningen med nøytral merverdiavgift i helseforetakene. Bevilgningen foreslås økt med 222 mill. kroner som følge av høyere anslag for kompensasjon i 2021 enn lagt til grunn i saldert budsjett.

Post 83 Byggelånsrenter, overslagsbevilgning

De regionale helseforetakene betaler renter på byggelån fram til prosjektene er ferdigstilt og byggelånet tillagt renter omgjøres til et ordinært langsiktig lån. Bevilgningen foreslås redusert med 230 mill. kroner som følge av lavere anslag for byggelånsrenten i 2021 enn lagt til grunn i saldert budsjett.

Post 86 Driftskreditter

Bevilgningen foreslås økt med 2 500 mill. kroner. Oppdatert informasjon fra pensjonsleverandørene gir et nytt samlet anslag på pensjonspremie i 2021 på 22 500 mill. kroner, som er 2 500 mill. kroner høyere enn lagt til grunn i Prop. 195 S (2020–2021). Den økte pensjonspremien forklares i all hovedsak ved endret G-regulering, samt Stortingets beslutning om endret prinsipp for pensjonsreguleringer. Det foreslås at det økte likviditetsbehovet som følge av dette håndteres gjennom tilsvarende økt driftskredittramme.

Kap. 3732 Regionale helseforetak

Post 80 Renter på investeringslån

De regionale helseforetakene betaler renter på investeringslån som er omgjort til langsiktige lån. Bevilgningen foreslås redusert med 60 mill. kroner som følge av lavere anslag for renter på investeringslån i 2021 enn lagt til grunn i saldert budsjett.

Post 85 Avdrag på investeringslån f.o.m. 2008

Bevilgningen foreslås redusert med 43,5 mill. kroner som følge av at byggelån ble konvertert til langsiktige nedbetalingslån senere enn lagt til grunn i saldert budsjett.

Kap. 733 Habilitering og rehabilitering

Post 70 Behandlingsreiser til utlandet

Helse Sør-Øst administrerer ordningen med behandlingsreiser til utlandet som et supplement til behandlingstilbud i Norge. Som følge av virusutbruddet har det ikke vært mulig å sende pasienter til utlandet i 2021. Bevilgningen foreslås redusert med 120 mill. kroner.

Kap. 734 Særskilte tilskudd til psykisk helse og rustiltak

Post 21 Spesielle driftsutgifter

Bevilgningen foreslås redusert med 2,5 mill. kroner. Det er igangsatt et femårig forsøk med heroinassistert behandling med oppstart andre halvår 2020. Forsøket skal følgeevalueres for å få ny kunnskap om hvordan personer med opiatavhengighet kan ha nytte av heroinassistert behandling. Senter for rus- og avhengighetsforskning leder følgeevalueringen og skal følge det kliniske prosjektet så lenge det varer. På grunn av forsinket oppstart av programmet er også følgeevalueringen forsinket.

Post 71 Tvungen omsorg for psykisk utviklingshemmede

Sentral fagenhet for tvungen omsorg er en nasjonal enhet for psykisk utviklingshemmede som dømmes til særreaksjon etter straffelovens §§ 63 og 64. Fagenheten har ansvar for at alle dømte utredes i enhetens døgnavdeling på Brøset før de føres tilbake til hjemkommunen for gjennomføring av særreaksjonen. Utgiftene dekkes over kap. 734, post 71. Bevilgningen foreslås økt med 38,6 mill. kroner som følge av forventet merforbruk på posten.

Kap. 737 Historiske pensjonskostnader

Post 70 Tilskudd, overslagsbevilgning

Bevilgningen dekker tilskudd til private virksomheters historiske pensjonskostnader og gjelder for private virksomheter med offentlig tjenestepensjonsordning som har levert lovpålagte spesialisthelsetjenester og barneverntjenester som staten nå er ansvarlig for. Helsedirektoratet forvalter tilskuddsordningen, også for den delen som gjelder statlige barneverntjenester.

Bevilgningen foreslås redusert med 50 mill. kroner i 2021 som følge av lavere tilskuddsutbetalinger enn lagt til grunn i saldert budsjett.

Kap. 740 Helsedirektoratet

Post 01 Driftsutgifter

Helsedirektoratet har en sentral rolle med å håndtere pandemien og en rekke tiltak er finansiert over etatens driftsposter. Usikkerheten knyttet til forløp og omfang av pandemien har gjort det krevende å utarbeide presise budsjettanslag for flere av tiltakene. Helsedirektoratets utgifter til covid 19-aktiviteter finansiert over posten er anslått til å bli om lag 45 mill. kroner høyere enn budsjettert. Økningen i utgiftene er i hovedsak knyttet til informasjonstelefonen i regi av Helfo, kommunikasjonstiltak og kampanjer rettet mot tjenestene og befolkningen, samt ekstra personellressurser i form av midlertidige ansatte, innleie og overtid.

Innlemmelsen av tobakksdirektivet i EØS-avtalen er forsinket. Videre er bevillingsordning for import, eksport og produksjon av tobakksvarer samt etablering av nytt system for sporing og sikkerhetsmerking av tobakksvarer under etablering. Utgiftene knyttet til disse ordningene har som følge av dette vært lavere enn tidligere anslått, og bevilgningen foreslås redusert med 14,1 mill. kroner, jf. omtale under kap. 3740, post 04 og kap. 5572, post 75.

Samlet foreslås bevilgningen økt med 30,9 mill. kroner.

Post 21 Spesielle driftsutgifter, kan overføres

Bevilgningen foreslås redusert med 70,2 mill. kroner. Mindreforbruket på posten skyldes lavere utgifter knyttet til koronarelaterte tiltak.

Kap. 3740 Helsedirektoratet

Post 04 Gebyrinntekter

Bevilgningen foreslås redusert med 6,5 mill. kroner knyttet til forventet mindreinntekt for gebyrordninger på tobakksfeltet. Dette skyldes forventet mindreinntekt på 6 mill. kroner knyttet til gjennomføring av tobakksdirektivet på grunn av forsinket innlemmelse i EØS-avtalen, forventet merinntekt på 1,3 mill. kroner knyttet til registreringsordningen for salg av tobakksvarer som skyldes økt innenlandsk tobakkssalg i forbindelse med pandemien, og forventet mindreinntekt på 1,8 mill. kroner knyttet til søknadsgebyr for bevillingsordningen for import, eksport og produksjon av tobakksvarer, jf. omtale under kap. 740, post 01.

Kap. 741 Norsk pasientskadeerstatning

Post 70 Advokatutgifter

Bevilgningen foreslås redusert med 8 mill. kroner som følge av lavere advokatutgifter enn forventet. Pasientene har rett til å få dekket nødvendig advokatbistand i forbindelse med behandling og eventuelt klage på vedtak om erstatning.

Kap. 745 Folkehelseinstituttet

Post 01 Driftsutgifter

Bevilgningen foreslås redusert med 42 mill. kroner knyttet til drift av koronavaksinasjonsprogrammet. Dette skyldes at det har vært lavere kostnader til digitalisering, kommunikasjon, frakt og distribusjon enn anslått. Det vises til omtale under kap. 762, post 21.

Kap. 761 Omsorgstjeneste

Post 21 Spesielle driftsutgifter, kan nyttes under post 79

Bevilgningen foreslås redusert med 10 mill. kroner. Det er bevilget 10 mill. kroner i 2021 til KS for deres deltakelse i det regionale gjennomføringsapparatet for Leve hele livet. På grunn av pandemien har det i 2020 og 2021 vært store forsinkelser i arbeidet med oppfølgingen av reformen. Det er forventet et mindreforbruk i 2021 som følge av at KS fått overført ubrukte midler fra 2020.

Post 63 Investeringstilskudd – rehabilitering, kan overføres, kan nyttes under post 69

Bevilgningen foreslås redusert med 75 mill. kroner til rehabilitering/modernisering av heldøgns omsorgsplasser knyttet til første års utbetaling av tilsagnsrammen i 2021. Ut fra registrerte forespørsler og søknader vurderer Husbanken det til at årets tilsagnsramme ikke vil bli benyttet fullt ut. Det foreslås at tilsagnsrammen til investeringstilskudd til rehabilitering av heldøgns omsorgsplasser reduseres med 1 500 mill. kroner til 1 180,1 mill. kroner. Tilsagnsfullmakten foreslås redusert med 1 425 mill. kroner, jf. forslag til romertallsvedtak II.

Post 64 Kompensasjon for renter og avdrag

Bevilgningen foreslås redusert med 20,4 mill. kroner som følge av oppdatert faktisk gjennomsnittsrente for 2021 fra Husbanken.

Post 65 Forsøk med statlig finansiering av omsorgstjenestene, overslagsbevilgning

Bevilgningen foreslås økt med 53 mill. kroner knyttet til forventet merforbruk på posten. Dette skyldes blant annet økt behov for omsorgstjenester og justering av enhetspriser i enkelte av forsøkskommunene.

Post 68 Kompetanse og innovasjon

Bevilgningen foreslås redusert med 3,5 mill. kroner knyttet til belønningsordningen for fritt brukervalg, med bakgrunn i forventet tilskuddsutbetaling.

Post 69 Investeringstilskudd – netto tilvekst, kan overføres

Bevilgningen foreslås redusert med 10 mill. kroner knyttet til forventet ubenyttet tilsagnsramme i 2021. Tilsagnsrammen til netto tilvekst av heldøgns omsorgsplasser er 926,7 mill. kroner. Ut fra registrerte forespørsler og søknader vurderer Husbanken det til at årets tilsagnsramme ikke vil bli benyttet fult ut. Som følge av Husbankens vurdering og tilrådningen, samt kravet om realistisk budsjettering foreslås det at tilsagnsrammen til investeringstilskudd til netto tilvekst av heldøgns omsorgsplasser reduseres med 200 mill. kroner til 726,7 mill. kroner. Dette medfører at bevilgningen på posten foreslås redusert med 10 mill. kroner knyttet til første års utbetaling av tilsagnsrammen i 2020. Tilsagnsfullmakten foreslås redusert med 190 mill. kroner, jf. forslag til romertallsvedtak II.

Post 71 Frivillig arbeid mv.

Bevilgningen foreslås redusert med 25 mill. kroner knyttet til forventet mindreforbruk på posten i 2020. Det er bevilget til sammen 55 mill. kroner på posten til tre tiltak for å redusere konsekvensene av smittervernstiltakene for eldre. Søknadsinngangen på tilskuddene har vært lavere enn forventet. Det foreslås derfor å redusere bevilgningen med 9,8 mill. kroner knyttet til tilskudd til aktivitetstilbud for personer med demens, 8,7 mill. kroner knyttet til tilskudd til støtte og avlastning for pårørende og 6,5 mill. kroner knyttet til tilskuddet til spisevenner.

Post 73 Særlige omsorgsbehov

Bevilgningen foreslås redusert med 11 mill. kroner knyttet til forventet mindreforbruk på tilskuddsordningen for etablering og drift av lindrende enheter. Dette skyldes ubrukte midler hos flere tilskuddsmottakere fra 2020 er overført til 2021.

Kap. 762 Primærhelsetjeneste

Post 21 Spesielle driftsutgifter, kan nyttes under post 70

Bevilgningen foreslås økt med 12 mill. kroner knyttet til drift av koronavaksinasjonsprogrammet. Dette er for å dekke økt behov for innkjøp av vaksinasjonsutstyr som følge av høyere vaksinasjonsdekning og høyere forbruk av vaksinasjonsutstyr enn tidligere estimert. Videre er fraktkostnader fra Asia flerdoblet i løpet av året.

Det er i budsjettet for 2021 bevilget 255 mill. kroner til testing til koronasertifikat ved bruk av private. Per 23. september anslår Helsedirektoratet at om lag 61 mill. kroner av bevilgningen er benyttet, og det er sendt ut om lag 503 000 tester. Det tilsvarer en maksimal kostnad på 150,9 mill. kroner dersom de private aktørene skulle utløse refusjon for alle.

Ordningen er besluttet avviklet fra 31. oktober 2021. På denne bakgrunn foreslås det at bevilgningen nedjusteres med 100 mill. kroner, til 155 mill. kroner i 2021.

Det er i budsjettet for 2021 bevilget 60 mill. kroner til praksiskompensasjon til fastleger som gjennom sitt legevirke blir satt i karantene eller isolasjon som følge av smitte med covid-19. I tillegg er det overført 21 mill. kroner fra 2020 til 2021. Per 31. august er det utbetalt 25,5 mill. kroner. Behovet ut 2021 vil være svært lavt da karantenekrav ikke lenger eksisterer, og alle fastleger er vaksinerte. Kommunene skal imidlertid få dekket utgiftene til praksiskompensasjon. På denne bakgrunn foreslås det at bevilgningen reduseres med 15 mill. kroner, til 45 mill. kroner i 2021.

Det foreslås å overføre 0,7 mill. kroner fra kap. 762, post 21 til kap. 2755, post 70 til dekning av innføring av takst for e-konsultasjon på legevakt. Det vises til omtale på kap. 2755, post 70.

Samlet foreslås bevilgningen redusert med 103,7 mill. kroner.

Post 63 Allmennlegetjenester, kan overføres

Det har i 2021 vært en betydelig økning i søknader om tilskudd til ALIS-avtaler. Søknadsfristen for tilskuddet var 15. november. I siste runde har det kommet mange søknader fra små kommuner om midler til ALIS-avtaler for fast ansatte fastleger. Inntil nylig har det kommet få søknader fra disse kommunene. Dette er en positiv utvikling og Helsedirektoratets og ALIS-kontorenes jobb for å få flere kommuner til å søke har gitt resultater. Det er søkt om om lag 35 mill. kroner mer enn det som er budsjettert. Det foreslås at dette finansieres ved omdisponering av besparelse på 35 mill. kroner avsatt til kompensasjon til kommunene for utgifter til forskriftsfestet veiledning til allmennleger i spesialisering. Midlene til dette formålet er budsjettert på samme post.

Det er bevilget midler for å kompensere kommuner for utgifter til teststasjoner på grensen. Samlet disponibelt beløp er om lag 780 mill. kroner i 2021, inkludert midler overført fra 2020. Bevilgningen foreslås redusert med 150 mill. kroner. Det er knyttet usikkerhet til pandemisituasjonen fremover. For å sikre noe testkapasitet også inn i 2022, foreslås det at kap. 762, post 63 får tilføyd stikkordet «kan overføres».

Bevilgningen foreslås redusert med 60 mill. kroner knyttet til avtaler inngått gjennom takstforhandlingene med Legeforeningen, jf. omtale under kap. 2755, post 70.

Samlet foreslås bevilgningen redusert med 210 mill. kroner.

Kap. 765 Psykisk helse, rus og vold

Post 21 Spesielle driftsutgifter, kan overføres, kan nyttes under post 72

Bevilgningen foreslås redusert med 3,8 mill. kroner mot tilsvarende økninger på kap. 765, post 74 og 75. Det vises til nærmere omtale på postene.

Post 74 Kompetansesentre, kan overføres

Bevilgningen foreslås økt med 0,3 mill. kroner mot tilsvarende reduksjon under post 21. I 2021 fikk Helsedirektoratet overført 0,3 mill. kroner for å integrere informasjon om farene ved å riste spedbarn i opplæringsprogrammet Tidlig inn, som driftes av Korus. Midlene foreslås flyttet slik at de kan gis som tilskudd til Korus.

Post 75 Vold og traumatisk stress, kan overføres

Bevilgningen foreslås økt med 3,5 mill. kroner mot tilsvarende reduksjon på kap. 765, post 21. 3 mill. kroner foreslås flyttet til posten slik at midler til organisering av samlinger for etterlatte og overlevende i forbindelse med tiårsmarkeringen for 22. juli-hendelsen, kan utbetales over tilskuddsordningen Nasjonal støttegruppe etter 22. juli.

0,5 mill. kroner foreslås flyttet til posten slik at de regionale ressurssentrene om vold og traumatisk stress (RVTS) kan få i oppgave å vurdere og eventuelt sikre oversettelse og kulturell tilpasning av relevant opplæringsmateriell på selvmordsfeltet til nord-, sør- og lulesamisk.

Kap. 781 Forsøk og utvikling mv.

Post 79 Tilskudd, kan nyttes under post 21

Bevilgningen foreslås redusert med 10 mill. kroner som følge av avvikling av kontaktfamilieordningen, jf. omtale under kap. 732, post 72.

Kap. 2711 Spesialisthelsetjeneste mv.

Post 70 Spesialisthjelp

Folketrygdens utgifter og inntekter er gjennomgått på nytt basert på regnskapstall t.o.m. september 2021 og utgiftene anslås til å være 21 mill. kroner lavere enn tidligere anslått.

Forhandlingene mellom staten, regionale helseforetak, KS og Den norske legeforening om økonomiske vilkår for perioden 1. juli 2021 – 30. juni 2022 var ikke avsluttet tidlig nok til at de budsjettmessige konsekvensene kunne legges fram for Stortinget i vårsesjonen. Ved behandling av Prop. 205 S (2020–2021), fikk departementet fullmakt til å gjøre endringer i trygderefusjonene fra 1. juli 2021 som følge av eventuell avtale. Avtale ble inngått 25. juni 2021. Den medførte en regulering i legenes honorarinntekt tilsvarende 5,5 pst. Dette tilsvarer en økning i folketrygdens utgifter for refusjoner mv. til avtalespesialistene på 81 mill. kroner.

Samlet anslås utgiftene for 2021 til 2 360 mill. kroner og bevilgningen foreslås økt med 60 mill. kroner.

Post 71 Psykologhjelp

Folketrygdens utgifter og inntekter er gjennomgått på nytt basert på regnskapstall t.o.m. september 2021 og utgiftene anslås til å være 10 mill. kroner høyere enn tidligere anslått.

Forhandlingene mellom staten, regionale helseforetak, KS og Norsk Psykologforening om økonomiske vilkår for perioden 1. juli 2021 – 30. juni 2022 var ikke avsluttet tidlig nok til at de budsjettmessige konsekvensene kunne legges fram for Stortinget i vårsesjonen. Ved behandling av Prop. 205 S (2020–2021), fikk departementet fullmakt til å gjøre endringer i trygderefusjonene fra 1. juli 2021 som følge av eventuell avtale. Avtale ble inngått 14. juni 2021. Den medførte en regulering i psykologenes honorarinntekt tilsvarende 2,3 pst. Dette tilsvarer en økning i folketrygdens utgifter for refusjoner mv. på 6 mill. kroner.

Samlet foreslås utgiftene for 2021 til 368 mill. kroner og bevilgningen foreslås økt med 16 mill. kroner.

Post 72 Tannbehandling

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene for 2021 anslås til 2 400 mill. kroner, som er høyere enn tidligere forutsatt. Bevilgningen foreslås økt med 140 mill. kroner.

Post 76 Private laboratorier og røntgeninstitutt

Folketrygdens utgifter og inntekter er gjennomgått på nytt basert på regnskapstall til og med september 2021. Utgiftene for 2021 anslås lavere enn tidligere forutsatt. Bevilgningen foreslås redusert med 75 mill. kroner.

Kap. 2751 Legemidler mv.

Post 70 Legemidler

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene for 2021 anslås til 11 180 mill. kroner, som er lavere enn tidligere forutsatt. Bevilgningen foreslås redusert med 301 mill. kroner.

Post 71 Legeerklæringer

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene for 2021 anslås til 13 mill. kroner, som er høyere enn tidligere forutsatt. Bevilgningen foreslås økt med 3 mill. kroner.

Post 72 Medisinsk forbruksmateriell

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene for 2021 anslås til 2 093 mill. kroner, som er høyere enn tidligere forutsatt. Bevilgningen foreslås økt med 22 mill. kroner.

Kap. 2755 Helsetjenester i kommunene mv.

Post 62 Fastlønnsordning fysioterapeuter, kan nyttes under post 71

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene for 2021 anslås til 482 mill. kroner, som er 0,75 mill. kroner høyere enn tidligere forutsatt.

Fastlønnstilskuddet til kommuner med fastlønnede fysioterapeuter var 210 600 kroner per 100 pst. stilling i 2020. Som følge av takstoppgjøret for fysioterapeuter våren 2021 ble fastlønnstilskuddet økt til 217 800 kroner. Endringen har virkning fra 1. januar 2021, og utbetales etterskuddsvis. Dette medfører 5,25 mill. kroner i økte kostnader i 2021.

Samlet foreslås bevilgningen økt med 6 mill. kroner.

Post 70 Allmennlegehjelp

I takstforhandlingene med Legeforeningen ble det avtalt å opprette en takst for rh-immunisering. Dette er en oppgave som flyttes fra spesialisthelsetjenesten til fastlegene og jordmødrene i helsestasjons- og skolehelsetjenesten. Det foreslås å øke bevilgningene til allmennlegenes post for takstrefusjoner og kommunenes rammetilskudd. Årlig besparelse i spesialisthelsetjenesten og kostnader i primærhelsetjenesten er beregnet til 2 mill. kroner. Endringen er iverksatt fra 1. september 2021 og budsjettvirkningen i 2021 er om lag 0,7 mill. kroner totalt. Post 70 foreslås økt med 0,35 mill. kroner. Det vises til omtale på kap. 732, post 76.

Forhandlingene mellom staten, regionale helseforetak, KS og Den norske legeforening om økonomiske vilkår for perioden fra 1. juli 2021 til 30. juni 2022 var ikke avsluttet tidlig nok til at de budsjettmessige konsekvensene kunne legges fram for Stortinget i vårsesjonen. Ved behandling av Prop. 205 S (2018–2019), fikk departementet fullmakt til å gjøre endringer i trygderefusjonene fra 1. juli 2021 som følge av eventuell avtale. Avtale ble inngått 25. juni 2021. Den medførte en regulering i allmennlegenes honorarinntekt tilsvarende 5,5 pst. Dette tilsvarer totalt en økning i folketrygdens utgifter for allmennlegehjelp på 260 mill. kroner i 2021 og 520 mill. kroner som helårsvirkning. I tillegg ble det inngått avtale om engangstilskudd på 20 mill. kroner til Sykehjelps- og pensjonsordning for leger (SOP) og 40 mill. kroner til Legeforeningens fond for kvalitetsforbedring og pasientsikkerhet. Dette dekkes av midler avsatt til allmennlegetjenesten på kap. 762, post 63.

8,5 mill. kroner foreslås flyttet til kap. 701, post 21, knyttet til takstforhandlingene og EPJ-utvikling, jf. omtale der.

Tidlig i pandemien ble det gjort midlertidige endringer i takstsystemet for legene. Blant endringene var innføring av takst for e-konsultasjon på kveldstid og åpning av eksisterende takst for e-konsultasjon for legevakt. Fra 1. juli 2021 opphørte alle midlertidige «pandemi-endringer» i takstsystemet, dog ble provenynøytrale endringer videreført. Ut over dette ble det i inntektsforhandlingene med Legeforeningen våren 2021 avsatt noe midler til enkelte andre videreføringer. For legevakt ble muligheten for e-konsultasjoner ikke videreført.

Pandemien er ikke over. Helsetjenestene er bedt om å forberede seg på en kraftig oppblomstring av luftveisinfeksjoner. Helsedirektoratet har varslet om økt press på fastleger og legevakt denne høsten og vinteren, som følge av den forventede økningen i luftveissymptomer. På denne bakgrunnen vil det igjen gis adgang til bruk av e-konsultasjon på legevakt fra 1. desember 2021. Dette har en kostnad i 2021 på om lag 0,7 mill. kroner. Det foreslås å finansiere dette ved å overføre 0,7 mill. kroner fra kap. 762, post 21 til kap. 2755, post 70.

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene eksklusiv økte refusjoner mv. knyttet til takstoppgjøret og adgang til e-konsultasjon på legevakt foreslås økt med 333,5 mill. kroner.

Utgiftene på posten for 2021 anslås til 6 821,4 mill. kroner som er høyere enn tidligere forutsatt. Samlet foreslås bevilgningen økt med 646,1 mill. kroner.

Post 71 Fysioterapi, kan nyttes under post 62

Forhandlingene mellom staten, KS og fysioterapeutorganisasjonene om økonomiske vilkår for perioden fra 1. juli 2021 til 30. juni 2022 var ikke avsluttet tidlig nok til at de budsjettmessige konsekvensene kunne legges fram for Stortinget i vårsesjonen. Ved behandling av Prop. 205 S (2020–2021), fikk departementet fullmakt til å gjøre endringer i trygderefusjonene fra 1. juli 2021 som følge av eventuell avtale. Avtale ble inngått 8. juni 2021. Den medførte en regulering i fysioterapeutenes honorarinntekt tilsvarende 4,8 pst. Dette tilsvarer en økning i folketrygdens utgifter for fysioterapi på 61 mill. kroner i 2021 og 122 mill. kroner som helårsvirkning. I tillegg ble det avtalt en engangskompensasjon på 40 mill. kroner utbetalt i 2021 for redusert aktivitet på grunn av koronapandemien. Økte utgifter som følge av takstforhandlingene i 2021 er 101 mill. kroner.

1,5 mill. kroner foreslås flyttet til kap. 701, post 21, knyttet til takstforhandlingene og EPJ-utvikling, jf. omtale der.

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene eksklusiv økte refusjoner mv. knyttet til takstoppgjøret foreslås økt med 20 mill. kroner.

Utgiftene for 2021 anslås til 1 345 mill. kroner som er høyere enn tidligere forutsatt.

Samlet foreslås bevilgningen økt med 119,5 mill. kroner.

Post 72 Jordmorhjelp

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene for 2021 anslås til 78 mill. kroner, som er høyere enn tidligere forutsatt. Bevilgningen foreslås økt med 2 mill. kroner.

Post 73 Kiropraktorbehandling

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene for 2021 anslås til 193 mill. kroner, som er noe lavere enn tidligere forutsatt. Bevilgningen foreslås redusert med 9 mill. kroner.

Post 75 Logopedisk og ortoptisk behandling

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene for 2021 anslås til 213 mill. kroner, som er noe høyere enn tidligere forutsatt. Bevilgningen foreslås økt med 13 mill. kroner.

Kap. 2756 Andre helsetjenester

Post 70 Helsetjenester i annet EØS-land

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene for 2021 anslås til 2 mill. kroner, som er noe lavere enn tidligere forutsatt. Bevilgningen foreslås redusert med 7 mill. kroner.

Post 71 Helsetjenester i utlandet mv.

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene for 2021 anslås til 318 mill. kroner, som er noe høyere enn tidligere forutsatt. Bevilgningen foreslås økt med 9 mill. kroner.

Post 72 Helsetjenester til utenlandsboende mv.

Folketrygdens utgifter og inntekter er gjennomgått på nytt basert på regnskapstall t.o.m. september 2021. Utgiftene for 2021 anslås til 221 mill. kroner, som er lavere enn tidligere forutsatt. Bevilgningen foreslås redusert med 4 mill. kroner.

Kap. 3746 Statens legemiddelverk

Post 04 Registreringsgebyr

Bevilgningen foreslås redusert med 20 mill. kroner. Av dette beløpet er 9,8 mill. kroner knyttet til forsinket ikrafttredelse av en registreringsordning for e-sigaretter grunnet forsinket innlemmelse av nytt regelverk i EØS-avtalen.

Det resterende beløpet på 10,2 mill. kroner er knyttet til reduserte inntekter fra gebyr som industrien betaler for å få behandlet søknader om markedsføringstillatelser eller vurdering av klinisk utprøving av et legemiddel. Antall søknader er redusert, i tillegg til at det er flere markedsføringstillatelser som er gebyrfrie, i forhold til det man antok når man fastslo saldert budsjett.

Kap. 5572 Sektoravgifter under Helse- og omsorgsdepartementet

Post 74 Tilsynsavgift

Bevilgningen foreslås redusert med 3,77 mill. kroner i tilsynsavgift for e-sigaretter. Gebyret skal dekke Legemiddelverkets tilsynsaktiviteter med e-sigaretter, men pga. forsinket ikrafttredelse av nytt regelverk vil det ikke bli innkrevd tilsynsavgift i 2021.

Post 75 Sektoravgift tobakk

Bevilgningen foreslås redusert med 8 mill. kroner knyttet til forventet mindreinntekt på posten. Sektoravgiften er knyttet til tiltak mot ulovlig handel med tobakksvarer, herunder ny bevillingsordning for import, eksport og produksjon av tobakksvarer, samt etablering av nytt system for sporing og sikkerhetsmerking av tobakksvarer. Ordningene er under etablering og det har derfor vært usikkerhet om størrelsen på utgiftene. Se omtale under kap. 740, post 01.

Tilråding

Helse- og omsorgsdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endringer i statsbudsjettet 2021 under Helse- og omsorgsdepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endringer i statsbudsjettet 2021 under Helse- og omsorgsdepartementet i samsvar med et vedlagt forslag.

Forslag
til vedtak om endringer i statsbudsjettet 2021 under Helse- og omsorgsdepartementet

I

I statsbudsjettet for 2021 gjøres følgende endringer:

Utgifter:

Kap.

Post

Formål

Kroner

700

Helse- og omsorgsdepartementet

01

Driftsutgifter, økes med

13 500 000

fra kr 241 925 000 til kr 255 425 000

701

E-helse, helseregistre mv.

21

Spesielle driftsutgifter, kan overføres, reduseres med

18 000 000

fra kr 836 228 000 til kr 818 228 000

702

Beredskap

22

Beredskapslagring legemidler og smittevernsutstyr, kan overføres, kan nyttes under post 71, reduseres med

130 000 000

fra kr 234 000 000 til kr 104 000 000

23

Smittesporing, reduseres med

7 000 000

fra kr 51 200 000 til kr 44 200 000

71

Tilskudd beredskapslagring legemidler og smittevernutstyr, kan overføres, kan nyttes under post 22, reduseres med

427 000 000

fra kr 3 382 000 000 til kr 2 955 000 000

703

Internasjonalt samarbeid

71

Internasjonale organisasjoner, reduseres med

23 900 000

fra kr 338 117 000 til kr 314 217 000

710

Vaksiner mv.

21

Spesielle driftsutgifter, kan overføres, reduseres med

23 000 000

fra kr 420 693 000 til kr 397 693 000

23

Vaksiner og vaksinasjon mot covid-19, kan overføres, reduseres med

415 065 000

fra kr 3 712 500 000 til kr 3 297 435 000

714

Folkehelse

79

Andre tilskudd, kan overføres, kan nyttes under post 21, reduseres med

21 000 000

fra kr 126 635 000 til kr 105 635 000

732

Regionale helseforetak

72

Basisbevilgning Helse Sør-Øst RHF, kan overføres, reduseres med

10 764 000

fra kr 59 484 911 000 til kr 59 474 147 000

73

Basisbevilgning Helse Vest RHF, kan overføres, reduseres med

3 814 000

fra kr 20 949 483 000 til kr 20 945 669 000

74

Basisbevilgning Helse Midt-Norge RHF, kan overføres, reduseres med

2 865 000

fra kr 15 839 171 000 til kr 15 836 306 000

75

Basisbevilgning Helse Nord RHF, kan overføres, reduseres med

2 557 000

fra kr 14 150 370 000 til kr 14 147 813 000

76

Innsatsstyrt finansiering, overslagsbevilgning, økes med

299 200 000

fra kr 40 160 690 000 til kr 40 459 890 000

77

Laboratorie- og radiologiske undersøkelser, overslagsbevilgning, økes med

719 000 000

fra kr 3 875 694 000 til kr 4 594 694 000

80

Kompensasjon for merverdiavgift, overslagsbevilgning, økes med

222 000 000

fra kr 8 127 934 000 til kr 8 349 934 000

83

Byggelånsrenter, overslagsbevilgning, reduseres med

230 000 000

fra kr 339 000 000 til kr 109 000 000

86

Driftskreditter, økes med

2 500 000 000

fra kr 3 518 000 000 til kr 6 018 000 000

733

Habilitering og rehabilitering

70

Behandlingsreiser til utlandet, reduseres med

120 000 000

fra kr 138 308 000 til kr 18 308 000

734

Særskilte tilskudd til psykisk helse og rustiltak

21

Spesielle driftsutgifter, reduseres med

2 500 000

fra kr 59 879 000 til kr 57 379 000

71

Tvungen omsorg for psykisk utviklingshemmede, økes med

38 600 000

fra kr 111 844 000 til kr 150 444 000

737

Historiske pensjonskostnader

70

Tilskudd, overslagsbevilgning, reduseres med

50 000 000

fra kr 131 006 000 til kr 81 006 000

740

Helsedirektoratet

01

Driftsutgifter, økes med

30 900 000

fra kr 1 423 618 000 til kr 1 454 518 000

21

Spesielle driftsutgifter, kan overføres, reduseres med

70 200 000

fra kr 266 735 000 til kr 196 535 000

741

Norsk pasientskadeerstatning

70

Advokatutgifter, reduseres med

8 000 000

fra kr 48 798 000 til kr 40 798 000

745

Folkehelseinstituttet

01

Driftsutgifter, reduseres med

42 000 000

fra kr 1 619 127 000 til kr 1 577 127 000

761

Omsorgstjeneste

21

Spesielle driftsutgifter, kan nyttes under post 79, reduseres med

10 000 000

fra kr 372 745 000 til kr 362 745 000

63

Investeringstilskudd – rehabilitering, kan overføres, kan nyttes under post 69, reduseres med

75 000 000

fra kr 3 188 567 000 til kr 3 113 567 000

64

Kompensasjon for renter og avdrag, reduseres med

20 400 000

fra kr 770 400 000 til kr 750 000 000

65

Forsøk med statlig finansiering av omsorgstjenestene, overslagsbevilgning, økes med

53 000 000

fra kr 2 778 059 000 til kr 2 831 059 000

68

Kompetanse og innovasjon, reduseres med

3 500 000

fra kr 519 591 000 til kr 516 091 000

69

Investeringstilskudd – netto tilvekst, kan overføres, reduseres med

10 000 000

fra kr 706 835 000 til kr 696 835 000

71

Frivillig arbeid mv., reduseres med

25 000 000

fra kr 73 544 000 til kr 48 544 000

73

Særlige omsorgsbehov, reduseres med

11 000 000

fra kr 102 616 000 til kr 91 616 000

762

Primærhelsetjeneste

21

Spesielle driftsutgifter, kan nyttes under post 70, reduseres med

103 700 000

fra kr 542 720 000 til kr 439 020 000

63

Allmennlegetjenester, kan overføres, reduseres med

210 000 000

fra kr 884 587 000 til kr 674 587 000

765

Psykisk helse, rus og vold

21

Spesielle driftsutgifter, kan overføres, kan nyttes under post 72, reduseres med

3 800 000

fra kr 538 749 000 til kr 534 949 000

74

Kompetansesentre, kan overføres, økes med

300 000

fra kr 317 912 000 til kr 318 212 000

75

Vold og traumatisk stress, kan overføres, økes med

3 500 000

fra kr 245 130 000 til kr 248 630 000

781

Forsøk og utvikling mv.

79

Tilskudd, kan nyttes under post 21, reduseres med

10 000 000

fra kr 88 477 000 til kr 78 477 000

2711

Spesialisthelsetjeneste mv.

70

Spesialisthjelp, økes med

60 000 000

fra kr 2 300 050 000 til kr 2 360 050 000

71

Psykologhjelp, økes med

16 000 000

fra kr 352 000 000 til kr 368 000 000

72

Tannbehandling, økes med

140 000 000

fra kr 2 260 022 000 til kr 2 400 022 000

76

Private laboratorier og røntgeninstitutt, reduseres med

75 000 000

fra kr 1 203 674 000 til kr 1 128 674 000

2751

Legemidler mv.

70

Legemidler, reduseres med

301 000 000

fra kr 11 481 000 000 til kr 11 180 000 000

71

Legeerklæringer, økes med

3 000 000

fra kr 9 988 000 til kr 12 988 000

72

Medisinsk forbruksmateriell, økes med

22 000 000

fra kr 2 070 960 000 til kr 2 092 960 000

2755

Helsetjenester i kommunene mv.

62

Fastlønnsordning fysioterapeuter, kan nyttes under post 71, økes med

6 000 000

fra kr 476 000 000 til kr 482 000 000

70

Allmennlegehjelp, økes med

646 050 000

fra kr 6 175 325 000 til kr 6 821 375 000

71

Fysioterapi, kan nyttes under post 62, økes med

119 500 000

fra kr 1 223 800 000 til kr 1 343 300 000

72

Jordmorhjelp, økes med

2 000 000

fra kr 76 040 000 til kr 78 040 000

73

Kiropraktorbehandling, reduseres med

9 000 000

fra kr 201 964 000 til kr 192 964 000

75

Logopedisk og ortoptisk behandling, økes med

13 000 000

fra kr 200 000 000 til kr 213 000 000

2756

Andre helsetjenester

70

Helsetjenester i annet EØS-land, reduseres med

7 000 000

fra kr 9 008 000 til kr 2 008 000

71

Helsetjenester i utlandet mv., økes med

9 000 000

fra kr 308 980 000 til kr 317 980 000

72

Helsetjenester til utenlandsboende mv., reduseres med

4 000 000

fra kr 224 980 000 til kr 220 980 000

Inntekter:

Kap.

Post

Formål

Kroner

3701

E-helse, helseregistre mv.

02

Diverse inntekter, reduseres med

28 000 000

fra kr 81 941 000 til kr 53 941 000

3732

Regionale helseforetak

80

Renter på investeringslån, reduseres med

60 000 000

fra kr 284 000 000 til kr 224 000 000

85

Avdrag på investeringslån f.o.m. 2008, reduseres med

43 500 000

fra kr 621 000 000 til kr 577 500 000

3740

Helsedirektoratet

04

Gebyrinntekter, reduseres med

6 500 000

fra kr 48 615 000 til kr 42 115 000

3746

Statens legemiddelverk

04

Registreringsgebyr, reduseres med

20 000 000

fra kr 78 904 000 til kr 58 904 000

5572

Sektoravgifter under Helse- og omsorgsdepartementet

74

Tilsynsavgift, reduseres med

3 770 000

fra kr 3 770 000 til kr 0

75

Sektoravgift tobakk, reduseres med

8 000 000

fra kr 26 000 000 til kr 18 000 000

II

Tilsagnsfullmakter

Stortinget samtykker i at Helse- og omsorgsdepartementet i 2021 kan gi tilsagn om tilskudd utover gitte bevilgninger, men slik at samlet ramme for nye tilsagn og gammelt ansvar ikke overstiger følgende beløp:

Kap.

Post

Betegnelse

Samlet ramme

761

63

Investeringstilskudd – rehabilitering

4 014,4 mill. kroner

761

69

Investeringstilskudd – netto tilvekst

2 281,8 mill. kroner

761

79

Andre tilskudd

1,0 mill. kroner

III

Bestillingsfullmakt

Stortinget samtykker i at Helse- og omsorgsdepartementet i 2021 kan foreta bestillinger utover gitte bevilgninger, men slik at samlet ramme for nye bestillinger og gammelt ansvar ikke overstiger følgende beløp:

Kap.

Post

Betegnelse

Samlet ramme

702

Beredskap

22

Beredskapslagring legemidler, kan overføres, kan nyttes under post 71

1 000 mill. kroner

Andre fullmakter

IV

Diverse fullmakter

Stortinget samtykker i at:

1. Folkehelseinstituttet i 2021 fører legemiddeldetaljistavgiften mot balansekonto 27900 og mellomværende med statskassen.

2. Helse- og omsorgsdepartementet i 2021 får fullmakt til å donere overskuddslager av koronavaksiner gjennom Covax-samarbeidet eller bilaterale donasjoner.